Andreas Ihlebæk

Andreas Ihlebæk (født 1977) er en norsk pianist, vokalist, komponist, skribent, programleder og regissør fra Oslo/Fredrikstad.

Han har vært frontfigur i bandene Splaxxter Watts og , og har samarbeidet med artister og band som Fred Ball, Tommy Tee, Pen Jakke, Tommy Tokyo, Torun Eriksen og Son of Light. Han utgir instrumental- og filmmusikk sammen med musiker Anders Tjore under navnet Tjore Ihlebæk . I 2022 etablerte han produksjonsteamet Morgenland med Marius Troy og Lars Ib Herlovsen.  

Han var festivalkunstner for Månefestivalen i Fredrikstad i 2016, og urfremførte da musikken som året etter ble gitt ut som albumet The Guest, hans første soloalbum. I 2019 gav han ut live-albumet A Night at Studio Paradiso, før han i 2020 ga ut albumet Northern Lullabies med pianoversjoner av kjente vuggesanger. For dette albumet ble han nominert til Spellemannprisen 2020. I den forbindelse fremførte han pianostykket Hymn live i Nasjonalmuseet på NRK sin sending fra Spellemannprisen. Han ga deretter ut albumet I Will Build You A House i 2021. Han ble portrettert i Festivalsommer på NRK sommeren 2021, og i august 2021 var han kurator for Apple Music sin globale klassiske piano-spilleliste. I juni 2022 utga han albumet A Summer Night's Home Session, spilt inn i hans hjem i Engelsviken. Han fulgte opp med sitt femte soloalbum i november 2022 med albumet Nowhere Everything.  Verket ble presentert som et "moderne norsk folkeeventyr"  og ble urfremført i Kulturkirken Jakob i Oslo 18 november, 2022.   

Han har skrevet og skapt musikk-hørespillet Bjørn Stjerne - et hørespill sammen med Anders Tjore, som ble utgitt desember 2022 . Ihlebæk laget reiseprogrammene Langs Matkysten  og Børsbyene  som programleder for Dagens Næringsliv og Matkanalen, og har skrevet essays og reportasjer for blant annet Aftenposten Innsikt og Dagens Næringsliv. Han har regissert programmer for NRK og TV2, og sammen med samboeren Merete Gamst har han vært journalist for VG i USA og Asia. Han har også vært redaktør for Pilar Forlag.

Diskografi 
 2017: The Guest, So Real International
 2019: A Night at Studio Paradiso (EP), NXN Recordings
 2020: Northern Lullabies, NXN Recordings/Naxos Norway
 2021: I Will Build You A House, NXN Recordings/Naxos Norway
 2022: A Summer Night's Home Session, NXN Recordings/Naxos Norway
 2022: Nowhere Everything, NXN Recordings/Naxos Norway

Referanser

Eksterne lenker 
 
 

Norske pianister
Norske sangere
Deltakere i Melodi Grand Prix